

**VILNIAUS GEDIMINO TECHNIKOS UNIVERSITETAS**

**Viešoji įstaiga, Saulėtekio al. 11, 10223 Vilnius,  
tel.: +370 5274 5000, +370 5274 5030, el. p.**[vilniustech@vilniustech.lt](mailto:vilniustech@vilniustech.lt)

**Duomenys kaupiami ir saugomi Juridinių asmenų registre, kodas 111950243,  
PVM mokėtojo kodas LT119502413**

PATVIRTINTA

Viešojo pirkimo komisijos 2025 m. gruodžio 04 d. posėdžio protokolu Nr. 1

**SUPAPRASTINTO VIEŠOJO PIRKIMO**

**„GARSO ABSORBCIJOS TYRIMO IR ORO PASIPRIEŠINIMO TYRIMO PRIEDAI BEI PROGRAMOS“**

**ATVIRO KONKURSO SPECIALIOSIOS SĄLYGOS**

**VERSIJA NR. 1**

TURINYS

[**1.** **Bendra informacija** 2](#_Toc190170127)

[**2.** **Pirkimo objektas** 2](#_Toc190170128)

[**3.** **Susitikimai su tiekėjais ir objekto apžiūra** 3](#_Toc190170129)

[**4.** **Tiekėjų pašalinimo pagrindai ir kvalifikacijos reikalavimai** 3](#_Toc190170130)

[**5.** **Reikalavimai, susiję su nacionaliniu saugumu** 3](#_Toc190170131)

[**6.** **Specialieji reikalavimai pasiūlymų rengimui ir pateikimui** 3](#_Toc190170132)

[**7.** **Pasiūlymo galiojimo užtikrinimas** 4](#_Toc190170133)

[**8.** **Elektroninis aukcionas** 4](#_Toc190170134)

[**9.** **Pasiūlymų vertinimas** 4](#_Toc190170135)

[**10.** **Sutarties sudarymas** 5](#_Toc190170136)

**Atskirais dokumentais pridedami priedai:**

Priedas Nr. 1 „Terminai“

Priedas Nr. 2 „Techninė specifikacija“

Priedas Nr. 3 „Tiekėjų pašalinimo pagrindai“

Priedas Nr. 4 „EBVPD“

Priedas Nr. 5 „Pasiūlymo forma“

Priedas Nr. 6 "Sutarties projektas“

# **Bendra informacija**

* 1. Perkančioji organizacija – VšĮ Vilniaus Gedimino technikos universitetas (toliau – VILNIUS TECH), juridinio asmens kodas 111950243, adresas Saulėtekio al. 11, LT-10223 Vilnius, Lietuva. Perkančioji organizacija yra PVM mokėtoja.
  2. Pirkimas neatliekamas naudojantis centralizuotų pirkimų katalogu, nes Centrinės perkančiosios organizacijos (CPO LT) kataloge tokio pobūdžio prekių nėra.
  3. Perkančioji organizacija nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas pirkimas laikomas žaliuoju pirkimu, vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ (toliau – Tvarkos aprašas), 4.4.4.1 ir 4.4.4.4 papunkčiais. Aplinkos apsaugos kriterijai nustatyti specialiųjų pirkimo sąlygų 2 priede „Techninė specifikacija“, 15 punkte.
  6. Išankstinis skelbimas apie pirkimą nebuvo paskelbtas.
  7. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  8. Prieš paskelbiant pirkimą vykdyta pirkimo rinkos konsultacija: CVP IS ID: 5555380, paskelbimo data: 2025 m. lapkričio 25 d.
  9. Pirkime neleidžiama pateikti alternatyvių pasiūlymų.
  10. Bendrosios pirkimo sąlygos yra neatskiriama šių pirkimo sąlygų dalis.

# **Pirkimo objektas**

* 1. Perkančioji organizacija numato įsigyti **Garso absorbcijos tyrimo ir oro pasipriešinimo tyrimo priedai bei programos** (toliau – prekės). Pirkimo apimtys, reikalavimai pirkimo objektui ir techninė specifikacija nustatyti specialiųjų pirkimo sąlygų 2 priede „Techninė specifikacija“.
  2. Pirkimo objektas į dalis neskaidomas.
  3. Tiekėjai gali pateikti tik vieną pasiūlymą visam pirkimui. Pasiūlymas turi būti pateiktas visai pirkimo sąlygų techninėje specifikacijoje nurodytai apimčiai. Konkurso dalyviui pateikus pasiūlymą, kuriame bus siūlomas nepilnas paslaugų asortimentas, pasiūlymas bus atmestas.
  4. Jeigu, apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas konkretus modelis ar tiekimo šaltinis, sertifikatai, standartai, protokolai, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra tiekėjo pareiga.
  5. Jeigu, apibūdinant pirkimo objektą techninėje specifikacijoje ir (ar) kituose pirkimo dokumentuose, nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
  6. Pirkimas bus finansuojamas iš projekto *„Misijomis grįstų mokslo ir inovacijų programų įgyvendinimas“ Nr. 02-002-P-0001 išmanių ir klimatui neutralių gamybos procesų, medžiagų ir technologijų kompetencijų centro įkūrimas“, EDINA kodas K2402K2325*, lėšų.
     1. Vadovaujantis 2022 m. birželio 22 d. LR finansų ministro įsakymu Nr. 1K-237 patvirtintų projektų administravimo ir finansavimo taisyklių 308.6 p. [Dėl 2021-2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano "Naujos kartos Lietuva" įgyvendinimo](file:///\\10.22.0.143\group\Pirkimai\2025_Agnės%20pirkimai\5.%20SAK_Universali%20bandymų%20mašina\Dėl%202021-2027%20metų%20Europos%20Sąjungos%20fondų%20investicijų%20programos%20ir%20Ekonomikos%20gaivinimo%20ir%20atsparumo%20didinimo%20plano%20%22Naujos%20kartos%20Lietuva%22%20įgyvendinimo) bei 2024 m. spalio 20 d. VšĮ Centrinės projektų valdymo agentūros direktoriaus  įsakymu Nr. 2024/8-467 patvirtintomis Rekomendacijomis dėl projektų išlaidų atitikties Europos Sąjungos fondų reikalavimams, gavus pasiūlymus iš **“Misijomis grįstų mokslo ir inovacijų programų įgyvendinimas“** Nr.02-002-P-0001 projekto partnerių, Prekių įsigijimo išlaidos, bus pripažintos netinkamomis finansuoti,  **pasiūlymai gauti iš projekto partnerių** (*Kauno technologijos universitetas, Vilniaus universitetas, UAB Caszyme, Valstybinis mokslinių tyrimų institutas Fizinių ir technologijos mokslų centras, UAB „Femtika“, VšĮ Vilniaus universiteto ligoninė Santaros klinikos, UAB „Biomapas“, UAB „Vugene“, UAB Droplet Genomic, Saulėtekio slėnio mokslo ir technologijų parkas, Lietuvos inovacijų centras, Lietuvos pramonininkų konfederacija, Kauno mokslo ir technologijų parkas, UAB „SG dujos Auto“, UAB Ekobazė, AB Kelių priežiūra, UAB „Provectus redivivus“, UAB „3D Creative”, UAB „Arginta“, UAB „Nanoversa“, UAB „Soli Tek R&D“, Mykolo Romerio universitetas, UAB „Devslate Group“, Asociacija INFOBALT, UAB „Novian pro“, UAB „Getweb“, UAB „Acrux cyber services“, UAB „Advisense“, Baltijos pažangių technologijų institutas, UAB „NRD CS“, VšĮ Lietuvos kibernetinių nusikaltimų kompetencijų ir tyrimų centras, UAB „Baltic Amadeus“*) **nebus vertinami ir bus atmesti**.
  7. Pirkimui skirta lėšų suma šiose pirkimo sąlygose nenurodyta. Pirkimui skirta lėšų suma nurodyta CVP IS skiltyje „Vidiniai dokumentai“ (ši informacija tiekėjams nematoma).

# **3.** **Susitikimai su tiekėjais ir objekto apžiūra**

3.1.Perkančioji organizacija nerengs susitikimo su tiekėjais dėl pirkimo dokumentų paaiškinimo.

3.2. Perkančioji organizacija nerengs objekto apžiūros.

# **4. Tiekėjų pašalinimo pagrindai ir kvalifikacijos reikalavimai**

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede „Tiekėjų pašalinimo pagrindai“.

4.2. Tiekėjams **nenustatomi** kvalifikacijos reikalavimai.

4.3. Perkančioji organizacija **nereikalauja**, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

# **5. Reikalavimai, susiję su nacionaliniu saugumu**

5.1. Perkančioji organizacija netaiko nuostatų, susijusių su nacionaliniu saugumu.

# **6. Specialieji reikalavimai pasiūlymų rengimui ir pateikimui**

6.1. **Tiekėjo pasiūlymą sudaro CVP IS pateikiamų ir žemiau nurodytų dokumentų visuma:**

* + 1. tiekėjo pasirašytas pasiūlymas, parengtas pagal Specialiųjų pirkimo sąlygų 5 priede „Pasiūlymo forma“ pateiktą pasiūlymo formą;
    2. užpildytas EBVPD (Specialiųjų pirkimo sąlygų 4 priedas). Pasirašydamas pasiūlymą, tiekėjas patvirtina ir EBVPD tikrumą;
    3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
    4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
    5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
    6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
    7. techninė specifikacija, užpildyta pagal specialiųjų pirkimo sąlygų 2 priedą;
    8. gamintojo patvirtinimas ir (ar) techniniai dokumentai, ir (ar) kiti lygiaverčiai įrodymai, patvirtinantys, kad siūlomi garso absorbcijos ir oro pasipriešinimo tyrimo priedai bei jų komponentai yra suderinti ir skirti naudoti kartu, kaip tai nustatyta specialiųjų pirkimo sąlygų 2 priedo „Techninė specifikacija“ 10 punkte;
    9. gamintojo techninė dokumentacija ar kiti lygiaverčiai įrodymai, patvirtinantys prekių atitikimą minimaliems techniniams reikalavimams kaip tai nustatyta specialiųjų pirkimo sąlygų 2 priedo „Techninė specifikacija“ 13 punkte;
    10. dokumentas, patvirtinantis, kad Tiekėjas (jeigu jis pats nėra Įrangos gamintojas) turi teisę atlikti siūlomos Įrangos aptarnavimo ir priežiūros paslaugas, kaip tai nustatyta specialiųjų pirkimo sąlygų 2 priedo „Techninė specifikacija“ 14 punkte;
    11. gamintojo ir (ar) tiekėjo deklaracija ir (ar) kiti lygiaverčiai dokumentai, patvirtinantys, kad bus užtikrinta galimybė įsigyti siūlomos Įrangos originalias (arba joms lygiavertes) atsargines dalis (jų tiekimą rinkai) ne trumpiau kaip 5 metus nuo prekės garantinio laikotarpio pabaigos, išskyrus atvejus, kai siūlomos prekės originalios (arba joms lygiavertės) atsarginės dalys dėl objektyvių priežasčių negali būti tiekiamos Lietuvos Respublikos rinkai, kaip tai nustatyta specialiųjų pirkimo sąlygų 2 priedo „Techninė specifikacija“ 15.2 punkte;
    12. kiti Specialiosiose pirkimo sąlygose ir prieduose nurodyti dokumentai *(jeigu reikalaujama)*.

6.2. Pasiūlymas gali būti pasirašytas fiziniu parašu arba elektroniniu parašu. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

6.2.1. pateikiami elektroniniu parašu pasirašyti elektroninėmis priemonėmis suformuoti dokumentai;

* + 1. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
  1. Pasiūlymas turi būti parengtas, lietuvių arba anglų kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
  2. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.
  3. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# **Pasiūlymo galiojimo užtikrinimas**

7.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7.2. Pasiūlymas turi galioti ne trumpiau kaip 90 (devyniasdešimt) dienų nuo pasiūlymų pateikimo galutinio termino pabaigos. Perkančioji organizacija gali prašyti dalyvius pratęsti pasiūlymo galiojimo laiką iki konkrečiai nurodytos datos.

# **Elektroninis aukcionas**

8.1. Perkančioji organizacija pirkime netaikys elektroninio aukciono.

# **Pasiūlymų vertinimas**

9.1. Perkančioji organizacija ekonomiškai naudingiausią pasiūlymą išrenka **pagal kainą**. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 5 priede „Pasiūlymo forma“. Ekonomiškai naudingiausiu pasiūlymu bus laikomas pasiūlymas, kurio kaina yra mažiausia.

* 1. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  2. **Perkančioji organizacija atmes tiekėjo pasiūlymą, jeigu kartu su pasiūlymu nebus pateikta užpildyta pasiūlymo forma (specialiųjų pirkimo sąlygų 5 priedas).**
  3. Perkančioji organizacija, siekdama įsitikinti prekės atitiktimi techninės specifikacijos reikalavimams, pasilieka teisę galimo laimėtojo CVP IS susirašinėjimo priemonėmis prašyti pateikti siūlomos prekės ar jos sudedamosios dalies/komponento pavyzdį arba pateikti vaizdo įrašą su šios prekės funkcionalumo pristatymu. Tokiu atveju, Prekės pavyzdys turės būti pristatytas adresu Saulėtekio al. 11, LT-10223 Vilnius, Lietuva; pavyzdys pateikiamas supakuotas; ant pakuotės užrašomas prekės pavadinimas, perkančiosios organizacijos pavadinimas, adresas, tiekėjo pavadinimas ir adresas.
  4. Jeigu pristatoma prekė susideda iš komplektuojančių dalių, visos kartu teikiamos dalys pristačius prekės pavyzdį turi būti surinktos taip, kad prekę galima būtų išbandyti pagal paskirtį. Kartu su prekės pavyzdžiu turi būti pateiktos jos naudojimo instrukcijos ir kiti dokumentai lietuvių arba anglų kalbomis, kuriuose būtų visa informacija būtina tinkamam ir saugiam prekės naudojimui, diegimui, priežiūrai, saugojimui, galiojimo terminai, saugumo reikalavimai ir kt.
  5. Konkreti Prekės pavyzdžio pristatymo vieta, laikas turės būti suderinamas su Perkančiosios organizacijos atstovu, ne vėliau kaip likus 3 (trims) darbo dienoms iki prekės pavyzdžio pristatymo.
  6. Perkančioji organizacija įsipareigoja nedelsdama, bet ne ilgiau kaip per 7 (septynias) kalendorines dienas nuo tiekėjo rašytinio prašymo gavimo dienos grąžinti pateiktą prekės pavyzdį, kai:
  7. pasibaigia tiekėjo pasiūlymo galiojimo laikas ir tiekėjas šio termino nepratęsia;
  8. sudaroma pirkimo sutartis;
  9. buvo nutrauktos pirkimo procedūros arba pirkimas pasibaigia dėl kitų priežasčių.
  10. Prekių pavyzdžių grąžinimo ir, jei reikia, draudimo išlaidas dengia tiekėjas. Jeigu prekių pavyzdžiai bus sugadinti ar sunaikinti dėl Perkančiosios organizacijos veiksmų ar kaltės, Perkančioji organizacija apmokės tiekėjams už pateiktus pavyzdžius pagal pasiūlyme nurodytą kainą.

# **Sutarties sudarymas**

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos Specialiųjų pirkimo sąlygų 6 priede „Sutarties projektas“.

\_\_\_\_\_\_